
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ЧЕЧИМ

	2023-жылдын «18» июлу
	         № 106
	   Москва шаары




Кытай Эл Республикасынан чыккан жана Евразия экономикалык бирлигинин бажы аймагына ташылып келинген полимер жалатылган же полимер менен капталган металл буюмдарына карата демпингге каршы чараны узартуу жана Евразия экономикалык комиссиясынын Коллегиясынын 2022-жылдын 29-ноябрдагы № 186 чечимин күчүн жоготту деп табуу жөнүндө 


Үчүнчү өлкөлөргө карата атайын коргоо, демпингге каршы жана компенсациялык чараларды колдонуу жөнүндө протоколдун 109-пунктуна ылайык (2014-жылдын 29-майындагы Евразия экономикалык бирлиги жөнүндө келишимге № 8 тиркеме) жана Евразия экономикалык комиссиясынын ички рынокту коргоо департаментинин Евразия экономикалык комиссиясынын Коллегиясынын 2012-жылдын 24-майындагы №49 чечими менен белгиленген демпингге каршы чара колдонуу мөөнөтүнүн аякташына байланыштуу жүргүзүлгөн кайталап иликтөөнүн жыйынтыктары боюнча даярдалган баяндамасынын негизинде Евразия экономикалык комиссиясынын Коллегиясы чечти:
1.  Кытай Эл Республикасынан чыккан жана Евразия экономикалык бирлигинин бажы аймагына ташылып келинген полимер менен капталган металл буюмдарына карата Евразия экономикалык комиссиясынын Коллегиясынын 2012-жылдын 24-майындагы №49 чечими менен белгиленген демпингге каршы чара колдонуу мөөнөтү 2028-жылдын кошо алганда              17-июлуна чейин узартылсын. 
2. Евразия экономикалык бирлигине мүчө мамлекеттердин бажы иши чөйрөсүндөгү ыйгарым укуктуу мамлекеттик органдары:
Евразия экономикалык комиссиясынын Коллегиясынын 2012-жылдын 24-майындагы № 49 чечими менен каралган өлчөмдө демпингге каршы алымды алууну камсыз кылсын;
Евразия экономикалык комиссиясынын Коллегиясынын 2022-жылдын 29-ноябрындагы № 186 чечимине ылайык төлөнгөн (өндүрүлгөн) демпингге каршы алымдын суммаларын алдын ала демпингге каршы алымдарды алуу үчүн белгиленген тартипте демпингге каршы алымга чегерүүнү жүзөгө ашырсын жана ал төлөнгөн (өндүрүлгөн) Евразия экономикалык бирлигинин мүчө мамлекетинин ыйгарым укуктуу органынын бирдиктүү эсебине чегерүүнү камсыз кылсын.
	3.  Евразия экономикалык комиссиясынын Коллегиясынын                   2022-жылдын 29-ноябрындагы № 186 «Кытай Эл Республикасынан чыккан жана Евразия экономикалык бирлигинин бажы аймагына ташылып келинген полимер менен капталган металл буюмдарына карата демпингге каршы чараны узартуу жөнүндө» чечими күчүн жоготту деп табылсын. 
4.  Бул чечим расмий жарыяланган күндөн тартып 30 календардык күн өткөндөн кийин күчүнө кирет. 

